stanford-oval/wikipedia huggingface dataset:
יהודה גלאנץ
יצירתו המוזיקלית

בתחילת דרכו הוציא אלבום בשם אורגן הזהב 1 ו-2 בשנת 1985 וצלילי זהב ב-1986. ב-1986 עלה ליהודה רעיון לכתוב אלבום עם שירי מחאה אחרי שראה ברחובות ירושלים שוטרים רכובים על סוסים מכים חרדים עם אלות כשצועקים "שאבס" וכך נולד אלבום בשם "כאסח" עם שירי מחאה בהומור וסאטירה לחג הפורים עם השירים: "אנחנו הדוסים של רוק אנד רול", "שמעת מה קרה", "יצר לך" ועוד. בתחילת שנות ה-90 הקים חברה עצמאית בשם "Jerusalem Music Network) "JMN) שמפיקה אלבומים ופרויקטים בכל התחומים: מוזיקה לסרטים, ג'אז קלאסי אינסטרומנטלי, סיפורים לילדים, מוזיקה לתיאטרון, קומדיה, סטנדאפ, רוק, פופ, פולקלור קונטמפורני ועוד. בשנת התשנ"ב (1992) הוציא אלבום בשם "פיונרו" (חלוץ) שכלל 10 שירים והביא את הסנונית הראשונה של הז'אנר מוזיקה יהודית מקורית. באלבום יצאו להיטים רבים כמו "בלדה לדוד" - שיר המספר על החברות של דוד ויהונתן; "נעלה" לבית המקדש בגרסה ראשונה, "אדון עולם" עם צ'רנגו ועוד. בשנת התשנ"ד (1994) הוציא את האלבום "נעלה". שיר הנושא כבש את כל המצעדים בתחנות הרדיו הדתיים וכלל להיטים כמו "לומיר טנצן לה במבה" - גרסה של "לה במבה" ביידיש. האלבום נמכר באלפי עותקים והוא החל להתפרסם בקהילות היהודיות ברחבי העולם. בשנת התשנ"ו (1996) הוציא את האלבום "רק לצעוק אל ה'". שיר הנושא של האלבום, נולד בתקופת הפיגועים באותה שנה והפיגוע בשוק מחנה יהודה, מרחק של דקות הליכה מביתו של גלאנץ. השיר כבש את המצעד בערוץ 7 ושהה מספר שבועות במקום הראשון. האלבום ביסס והעמיד אותו בין גדולי הזמר היהודי חסידי.
בין השנים 1992 ו-2007 הופיע בכל שנה בהוליווד באירוע התרמה של חב"ד. ב-1996 הכירו את יהודה מפיק סרטי אושן 11 12 ו-13, ג'רי ויינטראוב והשחקן ג'ון וויט - אחד השחקנים הנחשבים בהוליווד ואוהד ישראל גדול. התוצאה הייתה, גיחה בפרק השביעי בעונה השנייה של הסדרה חברים - שם מכונה גלאנץ "הרבי שמנגן על גיטרה". בפרק נראה ג'ואי צופה בגלאנץ מופיע בשידור בטלוויזיה וכשפיבי נכנסת לחדר היא שואלת אותו: "למה אתה צופה ברבי מנגן בגיטרה חשמלית?".
בשנת התשס"ב (2002) הוציא יהודה את האלבום "מוכרחים לרקוד" שמילותיו מבוססות על אמירות של הרב שלמה קרליבך. זהו אלבום יותר אישי על ילדים, שמחה, אהבה ורוחניות, עם חיבור ונגיעות של מוזיקת עולם.
בשנת 2005, דורון טויסטר, הצ'לן הראשון של התזמורת הסימפונית הישראלית ראשון לציון הכיר את יהודה והחליט לכתוב עבורו עיבוד לסימפוניה שתנגן את יצירותיו בהופעה. אחר שנה וחצי של עבודה על העיבודים הפיקו מופע סימפוני תחת השם "נומדה" שפירושו נודד. המוזיקה עובדה ל-77 נגנים של הסימפוניה + רידם סקשון של כישרונות צעירים. בשנת 2006 ביצעו את המופע יחד עם התזמורת הסימפונית הישראלית כשעל הבמה 83 נגנים בהיכל התרבות ראשון לציון, במסגרת פסטיבל אביב. ב-2007 יהודה הוציא לאור DVD ו-CD של המופע .
בשנת 2008 בחג סוכות, יזם והקים את פסטיבל רגלים בשכונת נחלאות בירושלים שם הוא מתגורר. הפסטיבל נותן במה לאמנים צעירים מהשכונה ומחוצה לה, מוזיקאים, ציירים, אמני רחוב, שחקנים, צלמים ועוד, שמציגים את עצמם ואת יצירותיהם בפסטיבל.
בשנת 2011 (התשע"א) הוציא גלאנץ את האלבום "חיי וקיים" עם שירים שהלחין וכתב בעברית בסגנון הממוקם בין המינסטרים הישראלי יהודי למקצבים האתניים. האלבום יצא לראשונה במהדורה דיגיטלית בהורדה דרך האינטרנט ובחודש פברואר של 2012 יצא האלבום גם במהדורת CD.
בשנים 2013–2017 הלחין והפיק את הפרויקט Búsqueda Eterna - מוזיקת עולם עם שירים פופולריים בניואנסים אישיים וחיבורים מקוריים בספרדית ובעברית, שכתב עם היוצרת והזמרת הארגנטינאית מריאל פיבן. הפרויקט יצא לאור ב-2018 בסיבוב הופעות של הצמד בישראל, יפן וארצות הברית.
דיסקוגרפיה

אלבומים
"חי וקיים", 2011
"נומדה", 2007
"מוכרחים לרקוד", 2002
"גרניט", 1999 ,"GRANITE"
"אדון עולם", 1998
1998 ,"UNPLUGGED"
"רק לצעוק", 1996
"נעלה", 1994
"פיונרו", 1992
"הופעה בדרום אמריקה", 1990 ,"IN CONCERT IN SOUTH AMERICA"
"כאסח", 1986
"צלילי זהב", 1986
"אורגן הזהב", 1985
יהודה גלאנץ בהופעה
בהופעה בדרום אפריקה
יהודה גלאנץ עם הצ'רנגו במופע השקה לאלבום החדש 2012
טוגו במשחקים האולימפיים לנוער

| --- | --- |
טוגו
 
 הוועד האולימפי הלאומי
 קוד ייצוג:  TOG
 השתתפות במשחקי הקיץ (באפור: לא השתתפה)
 2010 • 2014 • 2018
 השתתפות במשחקי החורף (באפור: לא השתתפה)
 לא השתתפה
טוגו משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מטוגו לא זכה במדליה אולימפית לנוער. ההשתפות של ספורטאי הנוער מטוגו היא סמלית.
השתתפות במשחקים > משחקי הקיץ

המשלחת הראשונה של טוגו למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בארבעה ענפי ספורט. המשלחת הגיעה להישג בענף האתלטיקה בה סיימה במקום ה-15 בריצת 1000 מטר נערות. המשלחת לא הגיעה להישגים בענפים ג'ודו, טאקוונדו ושחייה וסיימה במקומות האחרונים. המשלחת לאולימפיאדת הנוער נאנג'ינג מנתה שלושה ספורטאים שהתחרו בשלושה ענפים: חתירה, טניס שולחן וסיף. המשלחת לא הגיעה להישגים והשתתפותה היא סמלית.
ראו גם

טוגו במשחקים האולימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
יהודית אקרמן

|  מידע כללי |
| --- | --- |
 מדינה:  ישראל ישראל
 ספורט
 ענף ספורט:  טניס שולחן
 מועדון:  מכבי תל אביב
 
יהודית אקרמן, טניסאית שולחן עבר, הייתה חמש פעמים אלופת ישראל בטניס שולחן לנשים יחידות (1963 - 1966, ו-1968). היא שיחקה בקבוצת מכבי תל אביב ולאחר שנת הסגר (1968) שיחקה בקבוצות הפועל תל אביב ואס"א תל אביב.
הערות שוליים

↑  ישועה נשאר אלוף בטניס שולחן, מעריב, 8 באוגוסט 1965
↑  אליפות בטניס שולחן, מעריב, 12 ביוני 1966
↑  במוצ"ש - גמר אליפות ישראל בטניס שולחן, מעריב, 11 באוקטובר 1974
יאן חיס

| --- | --- |

יאן חיס ב-1980
 לידה:  18 באוגוסט 1905 אמסטרדם, הולנד 
 פטירה:  26 בינואר 1993 (בגיל 87) אמסטרדם, הולנד 
 מדינה:  ממלכת ארצות השפלה 
 בן או בת זוג:  מיפ חיס (16 ביולי 1941–26 בינואר 1993) 
 מידע חסיד אומות העולם
 פרסים והוקרה:  פרס האומץ לדאגה לזולת (1987)  חסיד אומות העולם (8 במרץ 1972) 
 קישורים חיצוניים
 יד ושם:  יאן חיס
 
יאן חיס (במרכז) בהופעה עם אשתו מיפ
יאן אוגסטוס חיס (בהולנדית: Jan Augustus Gies;‏ 18 באוקטובר 1905 – 26 בינואר 1993) היה איש המחתרת ההולנדית בעת הכיבוש הנאצי של הולנד וחסיד אומות העולם, שיחד עם אשתו, מיפ חיס, סייע להחביא את אנה פרנק ומשפחתה מפני השלטונות הנאציים.
ביוגרפיה

יאן חיס (הידוע גם כהאנק ואן סנטן ביומנה של אנה פרנק) נולד וגדל באמסטרדם. הוא פגש את אשתו לעתיד, מיפ חיס, ב-1933 כאשר הוא עבד כמנהל חשבונות והיא כעובדת במשרד בחרת טקסטיל מקומית. לאחר מכן, הוא עבד בתור עובד סוציאלי והיא עבדה בחברת אופקטה שאותה ניהל אביה של אנה פרנק, אוטו. החברה שינתה את שמה מאוחר יותר לחיס ושות'. הם התחתנו ב-16 ביולי 1941 לאחר שאיימו על מיפ בגירוש בחזרה לווינה, עיר הולדתה, אחרי שהיא סירבה להצטרף לארגון נשים נאצי.
פעילותו להצלת יהודים בתקופת השואה

כאשר הרדיפה של היהודים באמסטרדם התגברה, הוא הקדיש את עצמו לסיוע ליהודים ואחרים על ידי השגת תלושי מזון לא חוקיים ומציאת מקומות מסתור. חיס עזר למשפחת פרנק להתחבא בבניין של משרדי חיס ושות' ברחוב פרינסנחראכט 263 (Prinsengracht, בעברית: "תעלת הנסיך"). הוא ביקר אותם לעיתים קרובות במשך השנתיים שהם חיו בבידוד, ועם אשתו, בילה לילה באגף כדי שיחוו את הטרור בעצמם.
בנוסף לכך שהם הסתירו את משפחת פרנק, משפחת ואן-פלס ופריץ פפר בפרינסחראסט, מיפ ויאן גם הסתירו בדירתם סטודנט אנטי-נאצי שסירב לחתום על שבועה נאצית.
בבוקר ה-4 באוגוסט 1944, פרצו למחבוא שוטרים ממשטרת הסדר הגרמנית (Ordnungspolizei) שפעלו על סמך הלשנה של אדם שנותר אלמוני עד היום. בראש הכוח עמד נגד אס אס קרל זילברבאואר מהאס דה ואיתו עוד שלושה קציני משטרה נוספים. משפחת פרנק ושאר דיירי המחבוא נלקחו למטה הגסטפו ומשם הועברו, לאחר חקירה, לבית מעצר בו שהו יומיים ולאחר מכן הועברו למחנה המעבר המשטרתי ליהודים וֶסְטֶרְבּוֹרְק.
לאחר המלחמה

ביוני 1947, אוטו פרנק עבר לגור בביתם של יאן ומיפ באמסטרדם וגר שם במשך שבע שנים עד שהיגר לשווייץ. בני הזוג חיס, שהיו גיבורי יומנה של אנה פרנק, הפכו לדמויות מפורסמות לאחר פרסום היומן והקדישו את חייהם לזכרה של אנה פרנק. ב-1950, נולד להם בן בשם פול. יש להם שלושה נכדים, ארווין, ג'ני ודייוויד.
ב-8 במרץ 1972, הכיר יד ושם ביאן ובמיפ כחסידי אומות עולם.
יאן חיס נפטר בשנת 1993 בגיל 87 מאי-ספיקת כליות.
הערות שוליים

1 2  Goldstein, Richard (2010-01-12). "Miep Gies, Protector of Anne Frank, Dies at 100". The New York Times (באנגלית אמריקאית). ISSN 0362-4331. נבדק ב-2023-03-13.
↑  יאן חיס באתר יד ושם
↑  Jan Gies; Smuggled Food to Help Anne Frank - Los Angeles Times, web.archive.org, ‏2022-02-14
| יומנה של אנה פרנק |
| --- | --- | --- |
| מתחבאים | אנה פרנק • אוטו פרנק • אדית פרנק • מרגוט פרנק • משפחת ואן-פלס • פרידריך פפר |  |
| מסייעים | מיפ חיס ויאן חיס • ויקטור קוגלר • יוהנס קליימן • בפ פוסקאול |  |
| --- | --- |
בקרת זהויות :  GND: 1171454880  VIAF: 4202154260825324480002   WorldCat (עם VIAF): 4202154260825324480002
חשמלאות רכב

תרשים של מערכת הצתה טיפוסית ברכב בעל מנוע בעירה פנימית.
תמונת סליל הצתה; רכיב חשמלי זה אחראי להגביר את המתח החשמלי ההתחלתי (12 וולט בדרך כלל) למתח גבוה יותר.
חשמלאות רכב  היא מקצוע המהווה התמחות ספציפית של תחום החשמלאות בנוגע לאבחון וטיפול בבעיות חשמליות בכלי תחבורה ממונעים (לרוב יבשתיים בעלי ארבעה גלגלים או כלי שיט ולעיתים כלי טיס). העוסק במקצוע זה מכוּנה לרוב חשמלאי רכב.. להבדיל ממכונאות רכב, זהו תחום התמחות ספציפי בענף החשמלאות. התחום נוצר מרגע שילובן של מערכות חשמל באמצעי תחבורה. התחום התרחב ככל שהתווספו רכיבים כאלה ועד הפיכתו לתחום רחב עוד יותר עם הכנסתן של מכוניות היברידיות ורכבים חשמליים לשוק.
הסדרה והכשרה

מקצוע חשמלאות הרכב נלמד במסגרת לימודי תעודה ומכוון, לרוב, לקהל יעד שיש לו רקע באחד מתחומי האלקטרוניקה או המכונאות (בפרט מכונאות רכב כללית). תוכנית הלימוד כוללת הכרות כללית עם המכניקה של כלי רכב, פירוט על החלקים השונים המאפשרים את השינוע, מבוא רלוונטי וממוקד לתורת החשמל, והוא בהדרגה מסתעף ללימודים תאורטיים ומעשיים על מערכת החשמל הטיפוסית בכלי הרכב, למידה על האינטגרציה שבין רכיביה, הכרה תאורטית ומעשית (הכרות, פירוק והרכבה) של רכיבים חשמליים, קריאת תוכניות חיווט, ובחינות גמר.
העוסקים במקצוע עושים זאת כעצמאיים ו\או כשכירים, לרוב דרך מוסך או מוסך נייד, ובין יתר עיסוקיהם מבצעים דיאגנוזה לבעיות חשמל שונות ומגוונות, וכן טיפול, המתבטא למשל בחיווט, הגדרת-רכיבים, וכן תיקון וחידוש רכיבים ומערכות חשמליות שונות ברכב. חשמלאי רכב מוסמך מוכשר אף לתקן רכיבים חשמליים שונים המהווים חלק אינטגרלי ממערכת המיכון של מנוע הרכב, כגון מתנע (סטרטר), מחולל (אלטרנטור), מפלג (דיסטרבוטור), ועוד, או לחלופין, רכיבים חשמליים הקשורים לנוחות הנוסעים (דוגמת תאורת פנים, חלונות, טלוויזיה, ועוד).
מקצוע חשמלאות הרכב בדרך כלל מוסדר בחוק במדינות השונות והוא הוסדר בישראל בפיקוח משרד התמ"ת והתחברה. העוסקים בו הם בדרך כלל בעלי "סוג 1" או "סוג 2" (דרגות הסמכה שונות). הבחינות הארציות להכשרה כללית במקצוע הן נכון לשנת 2014 במסגרת משרד התמ"ת, ובחינות ההסמכה לניהול מוסך לבעיות חשמל הן בידי משרד התחבורה. בישראל נלמד המקצוע בעיקר במכללות פרטיות המכינות את המעוניינים ללמודו לבחינות ארציות, בדרך כלל מטעם משרד התמ"ת ואם מדובר בבעלי מוסכים (שאינם ניידים) אזי מטעם משרד התחבורה.
מומחיות ספציפית

רוב חשמלאי הרכב עוסקים במכוניות, ומיעוטם עוסקים במשאיות, אוטובוסים, רכבות, כלי שיט וכלי טיס. ברכבים קומפקטיים או ייעודיים, כגון רכבים דו-גלגליים, טרקטורונים ורכבי משא כגון טרקטורים, קיים יישום מופחת של תחום זה, בשל המיעוט היחסי של רכיבים חשמליים ברכבים כאלה, או בשל הקלות לטפל בהם, מה שמאפשר זאת במקרים רבים גם לאנשים שאינם בעלי הכשרה ספציפית בחשמלאות רכב.
קיימים כמה סוגי מומחיות בתחום זה, וחשמלאי הרכב בעצמם עשויים להתמקד בכיוון מסוים בהכשרתם המעשית, למשל, בעוד שאחד אולי יבחר לעסוק בהיבט הבסיסי יותר של התחום הנוגע להנעה, מיכון, ותאורת הרכב, שני עלול לבחור להתמקד במאפיינים קומפורטיביים יותר (כלומר, הנוגעים לנוחות הנוסעים ברכב) כגון מערכת תקשורת, שמע, טלוויזיה, ושלישי אולי יבחר לעסוק במערכות מיגון לרכב (כנגד פריצות). יש העוסקים אך ורק בדיאגנוסטיקה ממוחשבת (מטרת עיסוק זה לאתר בעיות ברכיבים בעלי מידע ממוחשב), ועוד.
ראו גם

מנוע חשמלי
לקריאה נוספת

James E. Duffy, "Auto electricity and electronics technology", Goodheart-Willcox Co., Dec 12, 1995, ISBN 9781566370530.
Automobile Electrical and Electronic Systems, Tom Denton, Routledge, Jul 4, 2013, ISBN 9781136073823.
הערות שוליים

↑  נפוץ באנגלית כ"Auto Electricity", אם כי יש הכותבים גם Automotive Electricity, או Vehicle Electricity, תלוי בצורת השם המקובלת בכל מדינה דוברת אנגלית.
↑  דוגמת אופנועי ים, סירות מנוע ויאכטות.
↑  Auto electrician
1 2 3  מבוא למקצוע חשמלאות הרכב, בשירות התעסוקה הרשמי של ממשלת בריטניה (National Career Service). תקציר הדף: As an auto electrician you would fit and repair electrical and electronic systems in motor vehicles. As vehicles become more advanced the amount of electronic systems in them is increasing.  To be an auto electrician, you will need good practical skills. You will need good problem-solving skills. You will also need to be able to read electrical wiring plans.  You could get into this career through an Apprenticeship scheme. To get on to an Apprenticeship, you would normally need four GCSEs but this varies depending on the college or training provider.
↑  קורס חשמלאי רכב – לימודי חשמלאות רכב; לימודים בישראל.
↑  אתר משרד הכלכלה הישראלי - האגף להכשרה מקצועית ופיתוח כח אדם (ראשי > חוקת מסלולים ומקצועות > מקצועות רישוי והסמכה).
אלטרנטור הוא רכיב חשמלי מרכזי ברכבים עם מנוע בעירה פנימית; אנרגיית התנע של צירו גורמת לו לטעון את מצבר הרכב שאחראי בעצמו על תקינות הרכב.
חשמלאי

חשמלאי בעבודה על עמוד חשמל
חשמלאי הוא אדם שמקצועו הוא חשמלאות – חיווט חשמלי של בניינים, מכונות וציוד נייח. חשמלאי עוסק בהתקנת ציוד חשמלי חדש או בתחזוקת תשתית קיימת. בחשמלאות קיימים תחומי התמחות ספציפיים, כגון חשמלאות רכב או חיווט תעופתי. למקצוע החשמלאי נדרשת הכשרה.
במדינות רבות נדרש רישיון על מנת לעסוק בחשמלאות. בישראל אחראי זרוע העבודה על תחום זה, ומעניק רישיונות לחשמלאים המדורגים בדרגות שונות, בהתאם להכשרתם המקצועית. בהתאם לחוק החשמל, ביצוע עבודות חשמל על ידי מי שאין ברשותו רישיון מהווה עבירה פלילית. החוק בישראל מגדיר "ביצוע עבודות חשמל" כהתקנה, בדיקה, שינוי, תיקון או פירוק של מתקן חשמל כולל השגחה על ביצוע עבודות, ועריכת תוכניות טכניות לביצועה.
כמו כן, בהתאם לחוק, בעל רישיון חשמל חייב להציג את רישיונו לפי דרישת מקבל השירות.
סוגי רישיונות חשמל במדינת ישראל

בהתאם לתקנות החשמל (רישיונות) התשמ"ה-1985, קיימים סוגי רישיונות חשמל שונים, עם סמכויות שונות:
חשמלאי-עוזר: רשאי לעזור בביצוע עבודות חשמל במתקנים במתח נמוך בפיקוחו של חשמלאי בעל רישיון מסוג מוסמך ומעלה.
חשמלאי-מעשי: רשאי לבצע עבודות חשמל במתקנים במתח נמוך ולחתום על תוכניות עד 40*1 אמפר (חד-פאזי), למעט תכנון הארקת יסוד.
חשמלאי-מוסמך: רשאי לבצע עבודות חשמל ולתכנן מתקנים במתח נמוך עד 80*3 אמפר (תלת-פאזי).
חשמלאי-ראשי	: רשאי לבצע עבודות חשמל ולתכנן מתקנים במתח נמוך עד 250*3 אמפר (תלת-פאזי).
חשמלאי-טכנאי: רשאי לבצע עבודות חשמל ולתכנן מתקנים במתח נמוך עד 400*3 אמפר (תלת-פאזי).
חשמלאי-הנדסאי: 	רשאי לבצע עבודות חשמל ולתכנן מתקנים במתח נמוך עד 3*630 אמפר (תלת-פאזי).
חשמלאי-מהנדס: רשאי לערוך כל תוכניות חשמל ולבצע כל עבודות חשמל.
חשמלאי-בודק סוג 1: רשאי לעסוק בביצוע בדיקות של מתקן חשמלי במתח נמוך בזרם עד 80*3 אמפר (תלת-פאזי).
חשמלאי-בודק סוג 2	: רשאי לעסוק בביצוע בדיקות של מתקן חשמלי במתח נמוך בזרם עד 250*3 אמפר (תלת-פאזי).
חשמלאי-בודק סוג 3: 	רשאי לעסוק בביצוע בדיקות בכל מתקן חשמלי.
חשמלאי-מסויג-מתח גבוה: 	רשאי לעסוק באחזקת ובהפעלת המתקן החשמלי במתח גבוה שבמפעל בפיקוח ובהנחיית חשמלאי-מהנדס.
חשמלאי-מסויג למעסיק	: רשאי לעסוק בביצוע עבודות חשמל במסגרת המפעל בלבד בתנאים ובהיתרים שאושרו.
חשמלאי-שירות קירור א	: רשאי לבצע עבודות במערכות קירור ומיזוג אוויר המוזנות במתח נמוך בפיקוחו של חשמלאי שירות-קירור ג.
חשמלאי-שירות קירור ב: רשאי לתכנן ולבצע עבודות חשמל במערכות קירור ומיזוג אוויר, המוזנות במתח נמוך בעוצמת זרם עד 40*1 אמפר (חד-פאזי).
חשמלאי-שירות קירור ג: רשאי לתכנן ולבצע עבודות חשמל במערכות קירור ומיזוג אוויר, המוזנות במתח נמוך בעוצמת זרם עד 80*3 אמפר (תלת-פאזי).
חשמלאי שירות-קירור ומיזוג אוויר תעשייתי: רשאי לעסוק באחזקת ובהפעלת המיתקן החשמלי שבמתקני הקירור בפיקוח ובהנחיית חשמלאי-מהנדס.
סיכונים מקצועיים

מקצוע החשמלאי כרוך בסכנות רבות, כמו התחשמלות (שהיא הסיבה השלישית בשכיחותה לתאונות עבודה) או נפילה מגובה (הסיבה הראשונה בשכיחותה לתאונת עבודה), גורם נפוץ לפציעה בקרב חשמלאים העובדים על עמודי חשמל או בחיבור גופי תאורה בתקרות. יחד עם זה, גורם המוות והפציעות החמורות ביותר בקרב חשמלאים הוא קשת חשמלית שנוצרת בעת עבודה במיתקן אשר לא נותק ממתח חשמלי.
היסטוריה

החשמלאות היא מהמקצועות הנפוצים והמבוקשים בעולם עקב השימוש הנרחב בחשמל. משק החשמל נוצר כבר בסוף המאה ה-19 אך נכנס לתנופה רק במאה ה-20. עם הרצון להשתמש בטכנולוגיה החדשה גבר הצורך במומחים בתחום שיודעים לתכנן, לבנות ולתחזק את רכיבי משק החשמל, החל בייצור החשמל דרך אמצעי הובלתו וכלה במכשירים המופעלים באמצעותו.
ראו גם

הנדסת חשמל
הערות שוליים

↑  חוק החשמל התשי"ד-1954
↑  המחלקה לרישוי חשמלאים באתר זרוע העבודה
↑  המחלקה לרישוי חשמלאים באתר זרוע העבודה
↑  תקנות החשמל (רישיונות) התשמ"ה-1985
↑  סוגי דרגות והיתרים באתר זרוע העבודה
| מקצועות הבנייה |
| --- | --- | --- |
| תכנון | מודד • אדריכל • מהנדס קונסטרוקציה (הנדסת מבנים) |  |
| תכנון משני | מהנדס חשמל • יועץ בטיחות • יועץ אינסטלציה • יועץ מיזוג אוויר • יועץ מעליות • יועץ תחבורה • יועץ אקוסטיקה • אדריכל נוף • אדריכל פנים |  |
| ביצוע | קבלן בניין • מהנדס ביצוע |  |
| פיקוח | מפקח בנייה • חשב כמויות |  |
| עבודות שלד | בנאי • מניח לבנים • טייח • טפסן • רתך • מקים ומאחזק פיגומים • מפעיל ציוד מכני כבד |  |
| עבודות פנים | רצף • שרברב • חשמלאי |  |
| עבודות גמר | צבע • נגר • מנקה |  |
| --- | --- |
בקרת זהויות :  GND: 4199003-1  LNB: 000203667  NARA: 10639436 
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
יגאל לוסין

| --- | --- |

 לידה:  1936 (בן 88 בערך) רמת גן, פלשתינה (א"י) 
 מדינה:  ישראל 
 
יגאל לוֹסין (נולד ב-22 במאי 1936) הוא עיתונאי, יוצר סרטים תיעודיים היסטוריים וחוקר ספרות ישראלי.
ביוגרפיה

לוסין נולד ברמת גן וגדל בחיפה. למד בבית הספר הריאלי בחיפה. שירת בנח"ל, בקיבוץ גונן וכמדריך בשבט הצופים של רמת גן.
את עבודתו העיתונאית החל במאמר אקראי על היינריך היינה שהתפרסם בעיתון "הפועל הצעיר" בשנת 1956, במלאת מאה שנה למותו. עבד בעיתון "מעריב", 1957–1960, כיוצר ועורך של תוכניות בקול ישראל, 1960 - 1968, שליח קול ישראל והטלוויזיה בארצות הברית, 1968 - 1972 ומנהל התוכניות ויוצר תוכניות בטלוויזיה הישראלית, עד פרישתו בשנת 1993.
ב־18 באוקטובר 1966, ככתב קול ישראל, היה הראשון שבישר לש"י עגנון שזכה בפרס נובל לספרות. ב־28 במאי 1967 נשלח לוסין ללשכתו של ראש הממשלה לוי אשכול בקריה בתל אביב כדי להקליט נאום שהכין. אשכול היה עסוק ומאחר שרצה שהנאום ישודר בשעה 8:30 בערב, הוא חזר עם אשכול לאולפני קול ישראל בקריה. שם שודר הנאום בשידור חי. בדף השני ממנו הקריא את הנאום היה תיקון בכתב יד אותו לא הבין אשכול ופנה לעוזרו בשאלה, קהל־המאזינים הספיק לשמוע רק מלמול לא מובן. השדרן חגי פינסקר זינק אל המיקרופון וניתק אותו. במקביל סימנו כולם לאשכול, בתנועות־ידיים נמרצות, שימשיך לקרוא את הנאום. פינסקר פתח את המיקרופון ואשכול סיים את הנאום. בגלל תקרית זו קיבל הנאום בעיתונות את הכינוי "הנאום המגומגם", דבר שפגע בתדמיתו למרות שבפועל לא גמגם.
בקול ישראל נמנה עם יוצרי מגזין האקטואליה "היום הזה" ועם תוכניות אקטואליה ותעודה אחרות. היה היוצר והעורך של סדרת הטלוויזיה עמוד האש, אשר הושלמה וראתה אור בשנת 1981. הסדרה משודרת מעת לעת בערוצים השונים ופרקיה אפשריים לצפייה באתר האינטרנט של רשות השידור. עיקרי הסדרה ראו אור גם בספר מהודר של תצלומים וטקסט בהוצאת שקמונה וכתר, 1982.
בשנים 1982–1983 היה חבר מערכת השבועון "כותרת ראשית".
בשנת 1989 החל לעבוד על הסדרה התיעודית "ירושלים שהייתה בספרד", סדרת טלוויזיה בת שמונה פרקים שאותה כתב וביים. הסדרה עלתה לשידור ב-1992, לאחר מחקר היסטורי ממושך, במלאת 500 שנה לגירוש ספרד (1492). צוות הטלוויזיה הישראלית, בראשות לוסין, יצא למסע קולנועי־היסטורי ברחבי ספרד ופורטוגל לגילוי שרידיה של הקהילה היהודית המפוארת. את הסדרה הנחה יצחק נבון.
לוסין יצר, הפיק וביים תוכניות תעודה שונות וסרטי תעודה, בין היתר, סרט תעודי על בית המשפט העליון עם חנוכת משכנו החדש. לוסין כתב וביים את הסרט התעודי בשפה האנגלית "ארץ התנ"ך" בהפקת יורם גלובוס. מפיק הסרט היה חגי פינסקר והצלם היה דני ברנע. עורך הסרט היה יואב זומר.
באפריל 1993 התפטר מתפקידו ברשות השידור והצטרף לקבוצה שהתמודדה במרכז להפעלת ערוץ 2. הקבוצה כללה את חברת "גלובוס גרופ", איש העסקים שאול אלוביץ, העיתון "גלובס" ומשקיעים נוספים. לוסין מונה למנהל השידורים שלה, אך היא לא זכתה במכרז לבסוף.
ספרו על תולדות המשורר, הסופר והעיתונאי היהודי הגרמני היינריך היינה, "היינה: החיים הכפולים" יצא לאור בשנת 2000 בהוצאת שוקן. הספר יצא לאור גם בשפה הגרמנית.
הערות שוליים

↑  בוקר טוב, מר עגנון, כותרת ראשית, 8 בדצמבר 1982
↑  יורם סבו, הגמגום שלא היה, כותרת ראשית, 2 במרץ 1983
↑  נעמה כהן, מסיבה - 25 שנה ל׳יומן השבוע׳, חדשות, 7 באפריל 1985
↑  כותרת ראשית - חברי מערכת, כותרת ראשית, 14 באפריל 1983
↑  סרטי תעודה מקוריים - גירוש יהודי ספרד. סדרה בהפקתו של יגאל לוסין (בשלבי תחקיר), חדשות, 20 בנובמבר 1989
↑  הגר רם, יצחק נבון מצטרף לחיגגת גירוש ספרד, חדשות, 13 במרץ 1992
↑  רון מיברג, טלוויזיה / דיאטה הייתה מועילה, חדשות, 31 במרץ 1992
↑  הבמאי יגאל לוסין, איש הטלוויזיה הישראלית, התפטר מעבודתו ברשות השידור, חדשות, 1 באפריל 1993
↑  הגר רם, יורקשייר הבריטית מבקשת להצטרף לגלובוס תקשורת במכרז על ערוץ 2, חדשות, 8 באפריל 1993
↑  חגי חיטרון, האביב הצרפתי של היינה, על פי ואגנר, באתר הארץ, 17 בדצמבר 2012
| --- | --- |
בקרת זהויות :  NLI: 987007299359705171  PLWABN: 9811279099705606  ISNI: 0000 0000 6664 8660  LCCN: n83312841  VIAF: 422870   WorldCat (עם VIAF): 422870
התקפת איזון זמן/זיכרון

בקריפטואנליזה, התקפת איזון זמן/זיכרון (באנגלית: Time/Memory Tradeoff) היא סוג של התקפת כוח גס גנרית הסתברותית שבה המתקיף (או הקריפטאנליסט) מנסה לקצר את זמן החישוב על חשבון שימוש בזיכרון או להפך. שני המשאבים, דרישות זיכרון מצד אחד וזמן עיבוד מהצד השני משלימים זה את זה והתוקף מנסה להגיע לאיזון אופטימלי כך שההתקפה תצליח בזמן הקצר ביותר תוך שימוש בכמות המינימלית של זיכרון. ניצול זיכרון לצורך האצת ביצועים אטרקטיבי לאור העובדה ששטח אחסון נעשה זמין וזול בקצב מהיר. השיטה יכולה לשמש להיפוך כל פונקציה חד-כיוונית ומסיבה זו ישימה במיוחד כנגד פונקציית גיבוב או צופן בלוקים וכן לניחוש מפתחות הצפנה וסיסמאות. מקרה פרטי של התקפה זו נקרא איזון זמן/זיכרון/דטה (באנגלית: Time/Memory/Data Tradeoff), שבו נוסף פרמטר דאטה המתייחס לכמות המידע שהתוקף משיג בזמן ריצה (און ליין). היא מבוססת על איזון בין שלושת הפרמטרים הללו והיא טובה במיוחד כנגד צופן זרם.